Sasanideriket avga fem provinser vest for Tigris, og gikk med på å ikke blande seg inn i de indre anliggender i Armenia og Georgia. I kjølvannet av dette nederlaget oppga Narseh tronen og døde et år senere. Hans sønn Hormizd II overtok tronen. Uro spredte seg over riket og mens Hormizd II undertrykte opprør i Sistan og Kushriket, var han ikke i stand til å kontrollere adelen og ble til sist myrdet av beduiner mens han var på jakttur i 309.